el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el el en en el el el el en en el el el el en el el el el en el el en en el el
Καλώς ήρθατε σε μια ακόμα ετήσια έκδοση των Νικητών & Χαμένων για το 2017, κι υπήρξαν πολλοί κι από τις δύο κατηγορίες την 1η αγωνιστική, είτε οι ομάδες τους έχασαν ή κέρδισαν. Πάμε να δούμε ποιοι μας εξέπληξαν ευχάριστα και ποιοι μας απογοήτευσαν στην εκκίνηση της νέας σεζόν.
⇑ Rookie running backs: Το draft δικαίως είχε οριστεί ως ένα που έθρυβε από νεαρά ταλέντα στη θέση, κι οι νεαροί παίκτες δεν απογοήτευσαν κανέναν. Ο Kareem Hunt των Kansas City Chiefs “μπήκε με το δεξί”, σκοράροντας 246 γιάρδες και 3 touchdowns ενάντια στους τρανούς New England Patriots. Ακολούθησαν οι Dalvin Cook, o οποίος έθεσε νέο ρεκόρ για rookie running back των Minnesota Vikings, κι ο Leonard Fournette, ο οποίος επέστρεψε από έναν τραυματισμό και βοήθησε στο έργο των Jacksonville Jaguars. Αναφορά πρέπει να γίνει και στον Tarik Cohen, ο οποίος εντυπωσίασε τους Bears ως το έταιρον ήμισυ του Jordan Howard.
— Leading Sports Media (@LeadingSports_) September 12, 2017
⇑ Sam Bradford: Ο πρώτος του αγώνας του 2017 στα γήπεδα δε θα μπορούσε να είναι ιδανικότερος, με το δεύτερο έτος του ίσως να προμηνύει προβλήματα για την τυχόν επιστροφή του Teddy Bridgewater. O 29χρονος quarterback ήταν εντυπωσιακός, ειδικά όταν συγκρίνεται με τον αντίπαλό του, Drew Brees, που αντιμετώπισε τη Δευτέρα. Με 3 touchdowns, 346 γιάρδες, κι ένα άψογο rating του 143.0, ο Bradford ευελπιστεί να έχει παρόμοια εκκίνηση με την περσινή, και να συνεχιστεί και πέρα από την… πέμπτη εβδομάδα.
⇑ Giorgio Tavecchio: Mε την πτώση του Sebastian Janikowski από τραυματισμό, πολλοί οπαδοί των Oakland Raiders ήταν ανήσυχοι με τον αναπληρωματικό τους kicker· o ίδιος δεν είχε καλή απόδοση στην pre season, και το πρώτο του επαγγελματικό παιχνίδι ήταν λόγος ανησυχίας για πολλούς. Όχι όμως για τον ίδιο. Ο Tavecchio ήταν επιτυχής σε όλες τις προσπάθειες, 100% σε 4 field goal, εκ των οποίων δύο ήταν μακρύτερα από 50 γιάρδες! Το ότι έθεσε ένα franchise record για περισσότερους πόντους στο πρώτο του παιχνίδι δικαιώνει τον ίδιο και την επιμονή του, αφού ο 27χρονος kicker είχε περάσει από 6 training camps από τότε που κατέληξε undrafted το 2012.
⇓ Chuck Pagano & Colts: Ο διασυρμός των Indianapolis Colts από τους Los Angeles Rams δεν έκανε τίποτα για να δικαιολογήσει την απόφαση της διοίκησης περί τη διατήρηση του πόστου του Pagano. Απροετοίμαστοι, ελλειπείς, ανίκανοι να αντιδράσουν παρόλο που γνώριζαν ότι η επιστροφή του Andrew Luck ήταν σχεδόν αδύνατη, οι Colts δεν έμοιαζαν με ομάδα την οποία θα μπορούσε να βοηθήσει κανείς. Οι φήμες περί απόλυσης του Pagano ήδη έχουν αρχίσει, όπως και τα ονόματα των πιθανών αντικαταστατών. Σίγουρα όμως, ο Luck δε θα θέλει να επιστρέψει γρήγορα σε μια τέτοια ομάδα.
Andrew Luck and Jim Harbaugh. It's that simple pic.twitter.com/1njIy5vBrd
— Colin Cowherd (@ColinCowherd) September 13, 2017
⇓ Arizona Cardinals: Αν κάτι είχε σώσει τη σεζόν των Cardinals πέρσι, αυτός ήταν ο David Johnson. Oι περισσότεροι, συμπεριλαμβανομένης και της ομάδας του, περίμεναν η τρίτη του χρονιά να είναι εξίσου επιτυχημένη με την περσινή, όπου είχε σημειώσει το αστρονομικό νούμερο των 2.118 μικτών γιαρδών και 20 touchdowns. Η ατυχία του τραυματισμού, όμως, χτύπησε και τον Johnson, κι ένα χτύπημα προκάλεσε εξάρθρωση του καρπού του, και το να χάσει τουλάχιστον δύο μήνες αγωνιστικής δράσης.
Με την απώλεια του Johnson, οι Cardinals κατέρρευσαν, δίνοντας την ευκαιρία στους Lions να σκοράρουν 20 πόντους στην τέταρτη περίοδο και να πάρουν το ματς. Η χρονιά ήδη έμοιαζε κάπως δύσκολη χωρίς τον αστέρα running back. Πιθανή συνέχεια δίχως απάντηση στην απώλειά του δε θα σημάνει μόνο άλλη μια απουσία από τα playoffs, αλλά και την τελευταία φορά που οι Carson Palmer, Larry Fitzgerald αλλά ίσως και Bruce Arians αγωνίζονται με τα χρώματα της Αριζόνα.
⇓ Andy Dalton: Η άμυνα των Baltimore Ravens θα ήταν ασφυκτική για τον οποιοδήποτε, αλλά αυτό δε συγχωρεί την μεταχείριση της δυσμενούς offensive line του Dalton από τους Cincinnati Bengals. Ο Dalton, που πριν 2 χρόνια ήταν στα playoffs, με regular season με πολύ καλά στατιστικά, είδε το ποσοστό των sacks να διπλασιάζεται μέσα σε ένα έτος. Επόμενο ήταν να κάνει μια πληθώρα λαθών, που εν τέλει δε μπορούν να χρεωθούν μόνο στους Ravens. Η επιστροφή των Vontaze Burfict και Adam Jones μπορεί να μην βοηθήσει σε τίποτα, αν οι A.J. Green και Tyler Eifert δεν αξιοποιηθούν από ένα Dalton που δεν έχει 2 δευτερόλεπτα χρόνο να στηθεί.
Previous Post Νικητές & Χαμένοι: Week 17
Next Post Νικητές και Χαμένοι: Week 2
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.